Hansen viste tidlig at han var et stort talent og var toppscorer på Strauman IL som midtstopper. I 1988 fikk han fem kamper på G-15-landslaget som midtstopper. Nordlys omtalte han som «[f]ysisk meget sterk med hodespillet som sin store forse. Aggressiv og et samlingspunkt i forsvaret.» da de omtalte de nordnorske spillerne som ble tatt ut til G-15-landslaget. Hansen fikk sin debut på G15-landslaget 31. juli 1988 i 2-1 seieren over Island i Nordisk mesterskap.